Document ID: 32010D0028

KOMISIJAS LĒMUMS
(2009. gada 28. jūlijs),
ar ko groza tradicionālajās augu izcelsmes zālēs lietojamo augu izcelsmes vielu, preparātu un to kombināciju sarakstu
(izziņots ar dokumenta numuru C(2009) 5804)
(Dokuments attiecas uz EEZ)
(2010/28/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2001. gada 6. novembra Direktīvu 2001/83/EK par Kopienas kodeksu, kas attiecas uz cilvēkiem paredzētām zālēm (1), un jo īpaši tās 16.f pantu,
ņemot vērā Eiropas Zāļu aģentūras atzinumus, ko 2008. gada 10. janvārī un 6. martā izstrādājusi Augu izcelsmes zāļu komiteja,
tā kā:
(1)
Calendula officinalis L un Pimpinella anisum L atbilst prasībām, kas izklāstītas Direktīvā 2001/83/EK. Calendula officinalis L un Pimpinella anisum L var uzskatīt par augu izcelsmes vielām, preparātiem un to kombinācijām.
(2)
Tāpēc Calendula officinalis L un Pimpinella anisum L ir jāiekļauj to augu izcelsmes vielu, preparātu un to kombināciju sarakstā, kas lietojamas tradicionālajās augu izcelsmes zālēs, kuras minētas Komisijas Lēmuma 2008/911/EK (2) I pielikumā.
(3)
Tādēļ attiecīgi jāgroza Lēmums 2008/911/EK.
(4)
Šajā lēmumā paredzētie pasākumi ir saskaņā ar Cilvēkiem paredzēto zāļu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2008/911/EK groza šādi.
1.
Lēmuma I pielikumu groza saskaņā ar šā lēmuma I pielikumu.
2.
Lēmuma II pielikumu groza saskaņā ar šā lēmuma II pielikumu.
2. pants
Šis lēmums ir adresēts dalībvalstīm.
Briselē, 2009. gada 28. jūlijā

Labels: 0
17
6